ዓለም ለኸ ማሕበረ ሰብ ምሁራት ትግራይ፡ እቲ ምርጫ "ንኣንፈት ቀጻሊ ምዕባለታት ሰረት ዘንጸፈ እዩ" ብምባል ከም መግለጺ ፖለቲካዊ ተስፋን ብራኸን፡ ህንጸት ዘላቒ ዲሞክራስን መኸተ ድሕረታዊ ተጻብኦታት ከምዝርእዮ ሓቢሩ። እቲ ማሕበር ምሁራን፡ ነቲ ክልላዊ መረጻ ንህዝብታት ኢትዮጵያን ጎረባብትን ኣዎንታዊ ጽልዋን መልእኽትን ከምዘለዎ ብምሕባር ንህዝቢ ትግራይ 'ኣብ ኩሉ ጉዕዞ ቃልስኻ ኣብ ጎንኻ ምህላውና ክነረጋግጸልካ ንፈቱ" ክብል ናይ ደገፍ መልእኽቱ አሕሊፉ። ቀዳማይ ሚኒስተር ኣቢይ ኣሕመድ፡ ብምኽንያት ሓዲሽ ዓመት ኢትዮጵያ ምስ መራኸቢታት ውሽጢ ሃገር ኣብ ዝገበሮ ቃለ መሕትት፡ "ዘይሕጋዊ ክልላዊ መረጻ ትግራይ ኣብ ሑጻ ከምዝስረት ቤት እዩ" ክብል ምግላጹ፡ ኣብ መንጎ ማእከላይ መንግስትን ክልል ትግራይን ገና ከቢድ ወጥሪ ከምዘሎ ዘርኢ እዩ። ሰበስልጣን ክልል ትግራይ፡ ነቲ ብመንግስቲ ፌዴራል ዝተናወሐ መረጻ ነጺጎም ናይ ክልል ምርጫ ምግባሮም መሰሎም ምዃኑ ብምጥቃስ፡ 'ንሕና ዘይኮነስ፡ እቲ ኣብ ኣራት ኪሎ [ቤተመንግስቲ ኢትዮጵያ] ዘሎ ሓይሊ እዩ ኣብ ስልጣን ንምጽናሕ ዕድመ ስልጣኑ ዘናውሕ ዘሎ' ብምባል፡ ፍትሓውን ዲሞክራስያውን መረጻ ምክያድ ክተባባዕ እዩ ዝግበኦ ክብሉ ይምልሱ። 'መረፃ ትግራይ ናይ ዕቁብን እድርን ምትእኽኻብ እዩ' ቀዳማይ ሚኒስተር ኣብይ ኣሕመድ "ተቓዋሚ ምዃን ንህዝቢ ትግራይ ምኽሓድ ማለት ከምዘይኮነ ካብቶም መድረኻት ክትዕ ርኢና" ገለ ተኸታተልቲ ፖለቲካ ናይ'ዚ ከባቢ፡ ከም ሓቂ ኣብ ክልቲኦም ሓይልታት ርኡይ ህልኽ ስለዘሎ እምበር፡ እቲ ቀንዲ ንህዝቢ ኢትዮጵያ ዘገድሶ፡ እቲ ኣብ ሕብረተሰብ ኢትዮጵያ ሰሪቱ ዘሎ ሕዱር ድኽነትን ድሕረትን ሽቕለተ ኣልቦነት ምቅላስ ምዃኑ ይገልጹ። ብዙሓት ሰበስልጣን ሃገራት ኣፍሪቃ፡ ኣብ'ቲ ንሕብረተሰቦም ዘድልዮ መሰረታዊ ቀረባት ማሕበራዊ ኣገልግሎታት፡ ትምህርትን ሕክምናን ትሕተ ቕርጽን ኣብ ምህናጽ ኣብ ክንዲ ዘድህቡን ንምምሕያሹ ዝሰርሑን፡ ኣብ ነብሲ ወከፍ ዓውደ ዓመት ብቐጻሊ፡ ብጉዳይ ምርጫን ስልጣንን ክሰሓሓቡን ንዜጋታቶም ግዳይ ክገብሩን ዝተለምደ ነገር እዩ ይብሉ። እዚ ነገር'ዚ ከብቅዕ ከምዝግባእን፡ ኣብ ክንዲ ኣብ ቆይቅን ህልኽን ትንዕ-ትንዕን ብዘተን ልዝብን ፍልልያቶም ከጽብቡ ከምዝግባእ ድማ ይምዕዱ። ጸጥታዊ ኩነታት ኣብ እዋን መረጻ ትግራይ ምስ'ቲ ኣብ መንጎ ማእከላይ መንግስትን ክልል ትግራይን ዝጸንሐ ምፍጣጥን ናይ ቃላት ኩናትን፡ ንፖለቲካዊ ኩነታት እቲ ዞባ ዝከታተል ዘበለን በዓል ቤትን 'እዛ ምርጫስ እምበር'ዶ ብደሓን ሰላም ክትሓልፍ እያ!'
